PMIndiaData/PMIndiaSum huggingface dataset:
পি.এম.না রাস্ত্রিয়া বাল পুরস্কার, ২০২১ ফংখ্রবশিংগা লোইননা ৱারী শাখ্রে

প্রধান মন্ত্রী শ্রী নরেন্দ্র মোদীনা প্রধান মন্ত্রী রাস্ত্রিয়া বাল পুরস্কার (পি.এম.আর.বি.পি.) এৱার্দীশিংগী ঙসি ভিদিও কনফরেন্সকী থোংদা ৱারী শাখ্রে। থৌরম অসিদা নুপী অমসুং অঙাংগী চাউখৎ থৌরাং মন্ত্রালয়গী কেন্দ্রগী মন্ত্রী শ্রীমতি সম্রিতি সুবিন ইরানিসু শরুক য়াখ্রে। প্রধান মন্ত্রীনা হায় চহি অসিগী এৱার্দশিং অসি য়াম্না থোইদোকপা অমা ওই মরমদি ফংলিবশিংনা মসি কোরোনাগী ৱারবা মতমশিংদা মখোয়না ফংখিবনি। ৱারী-ৱাতাই শাবা অদুদা প্রধান মন্ত্রীনা স্বচ্ছতা ইহৌগুম্বা মরু ওইবা বেহেবিয়রেল-চেঞ্জ কেম্পেনশিংদা অঙাংশিংনা থৌদাং লৌবা অদু শক খঙবিখ্রে। মহাক্না হায় অঙাংশিংনা কোরোনাগী মতমগী মনুংদা খুৎ-শা হাম্বগী কেম্পেন অসিগুম্বা কেম্পেনশিংদা শরুক য়ারকপনা কেম্পেনশিং অসিনা মীয়ামগী পুক্নিং চিংশিনবা ঙমখি অমসুং মাই পাকপা ঙমখি। প্রধান মন্ত্রীনা চহি অসিদা পীখিবা এৱার্দশিং অসিগী লম মখলশিং অদু খংজিনখ্রে। অপিকপা ৱাখল্লোন অমা অচুম্বা খোঙথাংনা তেংবাংলবদি মদুগী মহৈ অদু অফবা ওই হায়না প্রধান মন্ত্রীনা উবা ফংখি। মহাক্না অঙাংশিংদা থবক্তা থাজবা থম্নবা খংহনখ্রে মরমদি ৱাখল্লোন অমসুং থবক অনিগী মরীনা খোঙথাং কয়া পাইখৎহনদুনা মীওই কয়ানা অফবা থবকশিং তৌনবা ইথিল পীরি। প্রধান মন্ত্রীনা অঙাংশিংদা মখোয়না মিংচৎ ফংলে হায়দুনা হোৎনবা লেপ্তনবা অমসুং মখোয়গী পুন্সিদা হেন্না অফবা ফলশিং পুরক্নবা মখোয়না লেপ্পা লৈতনবা হোৎননবা পাউতাক পীখ্রে। প্রধান মন্ত্রীনা অঙাংশিংদা মখোয়গী ৱাখলদা থবক অহুম, ৱাশক অহুম থম্নবা হায়খ্রে। অহানবদা অরেপ্পা লৈতনবা ৱাশকপা। থবকশিং তৌবদা খোঙজেল হন্থহল্লোইদবনি। অনিশুবদা লৈবাক্কীদমক্তা ৱাশকপা। করিগুম্বা ঐখোয়না লৈবাক্কীদমক্তা থবক তৌরবা অমসুং থবক খুদিংমক লৈবাক্কীনি খন্না তৌরবদি থবক অদু ইশাগী তৌবদগী হেন্না চাউগনি। মহাক্না অঙাংশিংদা নীংখা-তম্বগী চহি ৭৫শুরকপা অসিদা মখোয়না লৈবাক্কী করি তৌবা য়াবগে খল্লু হায়খ্রে। অহুমশূবা ৱাশক অসিনা নোলুকপা অসিনি। মাই পাকপা খুদিংমক্না হেন্না নোলুকপা ওইহনগদবনি মরমদি নোলুকপনা ঐখোয়না মাই পাকপদা অতোপ্পশিংগী ঐখোয়না হরাও নুংঙাইবা ফোঙদোকমিন্নবা ঙমগনি। অসি হায়দুনা প্রধান মন্ত্রীগী ৱারোল লোইশিনখি। ভারত সরকারনা থোইদোক হেনদোকপা মথৌনা লৈবা অমসুং ইন্নোবেসন, মহৈগী লমদা মাই পাকখিবশিং, শান্ন-খোৎনবা, আর্ত অমসুং কলচর, সোসিএল সর্ভিস অমসুং মথৌনা লৈবগী লমশিংদা প্রধান মন্ত্রী রাস্ত্রিয়া বাল পুরস্কারগী মখাদা বাল শক্তি পুরস্কার পীরি। চহি অসিদা লৈবাক শিনবা থুংবদগী তোঙান তোঙানবা কেতগোরীশিংদা এপ্লিকেন্ত ৩২ পি.এম.আর.বি.পি.-২০২১গীদমক্তা খনগৎখ্রে।
পি.এম.না ‘৮ য়িয়র্স ওফ ইনফ্রা গতি’গী অকুপ্পা মরোলশিং শিয়র তৌখ্রে

প্রধান মন্ত্রী, শ্রী নরেন্দ্র মোদীনা হেসতেগ #8YearsOfInfraGati গী মখাদা সরকারনা চহি ৮গী মনুংদা তৌখিবা ইনফ্রাস্ত্রকচর দেবেলপমেন্তকী অকুপ্পা মরোলশিং অদু শিয়র তৌখি। প্রধান মন্ত্রীনা ত্বীত তৌরকখি: “হেন্না ফবা এয়র কনেক্তিবিতী । মেত্রো ত্রান্সপোর্ত লৈবা সিতী কয়া অমা । ইনফ্রাগীদমক্তা মশিং য়াম্লবা থবকশিং পাইখৎপা। রেলৱেজ মোদর্নাইজ তৌবা । ঐখোয়গী প্রজাশিংগীদমক্তা ভারতনা করম্না মথংগী মীরোলগী ইনফ্রা শেমগৎপা অদুগী শক্তম খরা। #8YearsOfInfraGati” “চহি ৮গী মনুংদা ইনফ্রাস্ত্রকচরগী লমদা য়াম্না য়াংনা চাউখৎলকখিবা অদুনা ন্যু ইন্দিয়াগী শক্তি অদু উৎলি। সোরকশিং, এয়রপোর্তশিং, রেল ইনফ্রাস্ত্রকচর অমসুং মসিগা লোইন-লোইননা হিথাংফমশিং শেমগৎলকখিবা অদুগা লোইননা ঙসি পি.এম.গতি.শক্তিগী খুত্থাংদা মসিগী লমশিং অসিদা অনৌবা খোংজেল অমা পুরক্লি। #8YearsOfInfraGati”
রানি লক্ষ্মীবাইগী মপোক নুমিৎতা প্রধান মন্ত্রীনা ইকায়খুম্নবা উৎখ্রে

রানি লক্ষ্মীবাইগী মপোক নুমিৎতা প্রধান মন্ত্রী নরেন্দ্র মোদীনা ইকায়খুম্নবা উৎখ্রে। প্রধান মন্ত্রীনা হায়খি, রানি লক্ষ্মীবাই অসি ভারতমচা খুদিংমক্কী থৌনাগী হৌরকফম্নি। অৱাবা কয়া মহাক্না থৌনা লৈনা মায়োক্নখিবা অমসুং লোয়লম লৈঙাক্কী ময়োক্তা থেংনখিবশিং অদু কৈদৌঙৈদা কাউথোকপা ঙম্লোই। মহাক্কুম্বী কয়া লৈবদগী ভারতনা নীংতম্বা ফংখিবনি। মহাক্কী মপোক নুমিৎতা মহাকপু নীংশিংজরি।
প্রধান মন্ত্রীনা লৈবাক অসিদা কোবিদ-১৯গা মরী লৈনবা ফীভম য়েংশিন্নবা অৱাংবা থাক্কী মীফম অমা ময়াই তাংবল লৌদুনা পাঙথোকখ্রে

পি.এম. নরেন্দ্র মোদীনা লৈবাক অসিদা কোবিদ-১৯গা মরী লৈনবা ফীভম য়েংশিন্নবা মকোক থোংবা ওফিসিএলশিংগা লোইননা মীফম অমা পাঙথোকখ্রে। মহাক্না লৈবাক অসিদা ওক্সিজেনগী লৈরিবা চাং, হীদাক-লাংথকশিং, হেল্থ ইনফ্রাস্ত্রকচর অসিনচিংবগা মরী লৈনবা ফীভম য়েংশিনখ্রে। ওক্সিজেন সপ্লাই হেনগৎহন্নবা হোৎনরিবা এম্পাৱর্দ গ্রুপনা প্রধান মন্ত্রীদা লৈবাক অসিদা মখোয়না ওক্সিজেন ফংবা অমসুং সপ্লাই তৌবা হেনগৎহন্নবা হোৎনরিবা অসিগী মতাংদা পাউদমখ্রে। মখোয়না রাজ্যশিংদা ওক্সিজেনগী এল্লোকেসন হেনগৎহল্লিবা অসিগী মতাংদা খঙহনখ্রে। লৈবাক অসিদা এল.এম.ও. অসি ২০২০গী ওগস্ততা নোংমদা এম.তি. ৫৭০০ পুথোক্লম্বদগী হৌজিক (এপ্রিল ২৫, ২০২১) এম.তি. ৮৯২২দা হেনগৎহনখ্রে হায়না খন্নখ‌্রে। এপ্রিল ২০২১গী অরোইবা শরুক্তা এল.এম.ও.গী দোমেস্তিক প্রদক্সন অসি নোংমদা এম.তি. ৯২৫০ হেল্লবা য়াই হায়না পান্নরি। পি.এম.না ওফিসিএলশিংদা রাজ্য সরকারশিংগী খুৎশম্নদুনা অথুবদা পি.এস.এ. ওক্সিজেন প্লান্তশিং মথৌ তৌবা হৌহন্নবা য়াথং পীখ্রে। ওফিসরশিংনা পি.এম.দা মখোয়না রাজ্যশিংদা পি.এস.এ. ওক্সিজেন প্লান্তশিং লিংখৎনবসু থৌগৎলি হায়নসু খঙহনখ্রে। পি.এম.দা ওক্সিজেন এক্সপ্রেস রেলৱেজ সর্ভিসকী মথৌ তৌরিবা অসিগী মতাংদা লোইননা আই.এ.এফ.না ওক্সিজেন তেঙ্করশিং পুথোক-পুশিন তৌনবা দোমেস্তিক সোর্তীশিং অমসুং ইন্তরনেস্নেল সোর্তীশিং চৎখিবা অসিগী মতাংদা পাউদমখ্রে। মেদিকেল ইনফ্রাস্ত্রচর অমসুং কোবিদ মেনেজমেন্তদা থবক তৌরিবা এম্পাৱর্দ গ্রুপনা পি.এম.দা মখোয়না বেদশিং অমসুং আই.সি.য়ু.শিং ফংবা হেনগৎহন্নবা লৌখৎলিবা খোঙথাংশিংগী মতাংদা পাউদমখ্রে। মখোয়না শন্দোকপগী চেন অসি থুগাইনবা হোৎনরিবশিংগী মতাংদা পি.এম.দা খঙহনখ্রে। রাজ্যশিংদা মরী লৈনবা এজেন্সীশিংনা কোবিদ মেনেজমেন্তগী মতাংদা অখন্নবা গাইদলাইনশিং অমসুং লালোংশিং অসি নিয়ম চুম্না ইমপ্লিমেন্ত তৌবা মথৌ তাবগী মতাংদা পি.এম.না অকনবা ৱাফম ফোঙদোকখ্রে। কম্ম্যুনিকেসন্দা থবক তৌরিবা এম্পাৱর্দ গ্রুপনা পি.এম.দা কোবিদকা মরী লৈনবা চৎন-লোনচৎকী মতাংদা মীয়াম মরক্তা এৱের্নেস হেনগৎহন্নবা লৌখৎলিবা খোঙথাংশিংগী মতাংদা খঙহনখ্রে। মীফম অদুদা কেবিনেৎ সেক্রেতরী, হোম সেক্রেতরী, সেক্রেতরী আর.তি. এন্দ ঐচ., সেক্রেতরী আই. এন্দ বি., সেক্রেতরী ফার্মাকোতিকেল্স, মেম্বর নিতি আয়োগ, দি.জি. আই.সি.এম.আর., সেক্রেতরী বাইওতেক্নোলোজী অমসুং অতৈ মকোক থোংবা ওফিসরশিংনা শরুক য়াখ্রে।
প্রধান মন্ত্রীনা য়ু.এস.এ.গী মীয়ামদা মখোয়গী ২৪৫শুবা ইন্দিপেন্দেন্স দেদা হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা য়ু.এস.এ.গী প্রসিদেন্ত, হিস এক্সেলেন্সী জো বোদেন অমসুং য়ু.এস.এ.গী মীয়ামদা মখোয়গী ২৪৫শুবা ইন্দিপেন্দেন্স দেদা হরাওবা ফোংদোকখ্রে। ত্বীত অমদা প্রধান মন্ত্রীনা হায় মদুদি, “@POTUS @JoeBiden অমসুং য়ু.এস.এ.গী মীয়ামদা মখোয়গী ২৪৫শুবা ইন্দিপেন্দেন্স দেদা থাগৎ ৱাহৈ অমসুং হরাওবা ফোংদোকখচরি। য়াম্না লিংবা দেমোক্রেসী অমা ওইনা ভারত অমসুং য়ু.এস.এ.না নিং-খা তম্বগী মমলশিং পীনরি। ঐখোয়গী মরুপ-মপাং ওইবগী লালোং অসি তশেংনা মালেমগী ওইনা শকখংলবনি”।
মন্ত্রীমন্দলনা দাম সেফতী বিল, ২০১৮গী আইন পাস তৌনবগীদমক হায়জরকপা অদু অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা পার্লিয়ামেন্তা দাম সেফতী বিল, ২০১৮গী আইন পাস তৌনবগীদমক হায়জরকপা অদু অয়াবা পীখ্রে। কান্নরিবশিং: মসিনা ভারতকী রাজ্যশিং অমসুং য়ুনিয়ন তেরিতোরীশিংবু য়ুনিফোর্ম দাম সেফতী প্রোসিদ্যুর এদোপ্ত তৌবদা মতেং ওইরগনি। মসিনা মীওইবগী পুন্সি, লাইবস্তোক অমসুং লন-থুম মাং তাকপদগী কনবসু ঙম্লগনি। দ্রাফ বিল অসি ভারত অমসুং অন্তরজাতিগী মকোকথোংবা এক্সপার্তশিংগা লোয়ননা পাক চাউনা খন্ন-নৈনরবা মতুংদা ৱারোইশিন পুরকখিবনি। মচা নাইনা তাক্লিবশিং: • বিল অসিনা লৈবাক অসিদা লৈরিবা অকক্নবা দাম খুদিংমক্তা মতিক চাবা সর্ভিলেন্স, ইন্সপেক্সন, ওপরেসন অমসুং মেন্তিনেন্স ফংহল্লগনি। • বিল অসিনা দাম সেফতীদা নেস্নেল কমিতী অমা লিংখৎতুনা দাম সেফতী পোলিসীশিং শেমগৎপা অমদি মথৌ তাবা রেগুলেসনশিং রিকমেন্দ তৌবা ঙমহল্লগনি। • বিল অসিনা রেগুলেতরী বোদী অমা ওইনা নেস্নেল দাম সেফতী ওথোরিতী লিংখৎপা ঙমহল্লগনি। • বিল অসিনা, রাজ্য সরকারনা দাম সেফতীদা স্তেত কমিতী অমা লিংখৎপা ঙমহল্লগনি। নেস্নেল দাম সেফতী ওথোরিতী • মসিনা স্তেত দাম সেফতী ওর্গনাইজেসনশিং অমদি দামশিংগী মপুশিংগা লোয়ননা অচেৎপা মরি ঙাক্তুনা থমগনি; • মসিনা রাজ্যশিং অমসুং স্তেত দাম সেফতী ওর্গনাইজেসনশিংদা তেক্নিকেল অমসুং মেনেজরিয়েল এসিস্তেন্স ফংহনগনি; • মসিনা লৈবাক অসিদা লৈরিবা দাম পুম্নমক্কী ওইবা নেস্নেল লেবেল দেতা-বেজ অমা অমসুং মেজর দাম ফেলরশিংগী রেকোর্দশিং ঙাক্তুনা থম্লগনি; • মসিনা মখল অমা হেক্তগী মেজর দাম ফেলরগী মরম অদু থিজিনগনি; • মসিনা চাং নাইনা ইন্সপেক্সন তৌবগী স্তেন্দর্দ গাইদলাইনশিং অমসুং চেক-লিস্তশিং পব্লিস অমসুং অপদেৎ তৌগনি; • মসিনা রাজ্য অনিগী স্তেত দাম সেফতী ওর্গনাইজেসনগী মরক্তা নত্রগা রাজ্য অমগী স্তেত দাম সেফতী ওর্গনাইজেসন অমসুং রাজ্য অদুগী দাম অমগী মপুগী মরক্তা মতিক চাবা সোলুসন পুরক্নবা রিজোলব তৌদ্রিবা পোইন্তশিংসু য়েংশিনগনি; • মখা তানা, অখন্নবা কেসশিংদা, খুদম ওইনা রাজ্য অমগী দামশিং অদু অতোপ্পা রাজ্যগী মখাদা তারগদি নেস্নেল ওথোরিতীনসু স্তেত দাম সেফতী ওর্গনাইজেসনগী থৌদাং অদু লৌগনি। স্তেত কমিতী ওন দাম সেফতী মসিনা রাজ্য অদুদা লৈরিবা অকক্নবা দাম পুম্নমক্কী মতিক চাবা সর্ভিলেন্স, ইন্সপেক্সন, ওপরেসন অমসুং মেন্তিনেন্স ফংহল্লগনি। মখা তানা মসিনা রাজ্য খুদিংমক্তা স্তেত দাম সেফতী ওর্গনাইজেসন লৈহল্লগনি মদুদা দাম-দিজাইন্স, হাইদ্রো-মেকানিকেল ইঞ্জিনীয়রিং, হাইদ্রোলোজী, জিও-তেক্নিকেল ইনভেস্তিগেসন, ইন্সত্রুমেন্তেসন অমসুং দাম-রিহেবিলিতেসনগী লমশিংদগী ওফিসরশিংনা মথৌ তৌগনি। য়ুমফম: ভারত্তা অচৌবা দাম ৫২০০গী মথক্তা লৈরি অমদি চাউরাক্না ৪৫০না শেমগৎ শাগৎপগী থবক চত্থরি। মদুগী মথক্তা ময়ায় ওইরপ্পা অমসুং অপীকপা দাম লিশিং কয়া লৈরি। ভারত্তা দাম সেফতীগীদমক লিগেল অমসুং ইন্সতিত্যুস্নেল আর্কিতেকচর ৱাৎপনা মরম ওইদুনা দাম সেফতী অসি মরি লৈনবা ইসু ওইরি। সেফ ওইদবা দামশিং অসি খুদোং থিনীংঙাইনি অমদি দাম কায়বনা দিজাস্তর থোকহন্দুনা পুন্সি অমসুং লন-থুম চাউনা মাংহল্লি।
প্রধান মন্ত্রীনা সত্বিক সাইরাজ রঙ্কিরেদ্দী অমসুং চিরাগ সেত্তীবু নুপাগী দবল্স বেদমিন্তন্দা গোল্দ লৌরকপগীদমক্তা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা সত্বিক সাইরাজ রঙ্কিরেদ্দী অমসুং চিরাগ সেত্তীবু বর্মিংঘাম সি.দবল্যু.জি. ২০২২দা নুপাগী দবল্স বেদমিন্তন্দা গোল্দ লৌরকপগীদমক্তা থাগৎপা ফোংদোকখ্রে। প্রধান মন্ত্রীনা অসুম্না ত্বীত তৌখিঃ “ভারতকী বেদমিন্তন কন্তিঞ্জেন্তনা মায় পাকপা অমসুং মীথোই মীহেনবগী অনৌবা ৱাহন্থোক পীরে। @satwiksairaj অমসুং @Shettychirag04না তীমৱর্ক অমসুং স্কিলগী নীংথিরবা মতৌ উৎখি। মখোয়না গোল্দ মেদল পুরকপসিদা ঐহাক্না চাউথোকচৈ। মখোয়না তুংগী মতমশিংদা ভারতকী অহেনবা মিংচৎ পুরকপা ওইসনু। #Cheer4India"
পি.এম.না মীয়ামগী পদ্মা এৱার্দী শ্রী বিরেন কুমার বসাকপু মহাক্কী খুদোলপোৎকীদমক থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা শক্নাইরবা ৱীবর অমসুং পদ্মা এৱার্দী শ্রী বিরেন কুমার বসাকপু মহাক্কা লোয়ননা উনখিববু নিংশিংখ্রে অমসুং মহাক্কী খুদোলপোৎকীদমক থাগৎপা ফোংদোকখ্রে। ত্বীত অমদা, প্রধান মন্ত্রীনা হায়খি: “শ্রী বিরেন কুমার বসাক ৱেস্ত বেঙ্গালগী নদিয়াদা লৈবনি। মহাক অসি ভারতকী পুৱারী অমসুং সংস্কৃতী কয়া মহাক্কী সারীদা য়েক্লিবা শক্নাইরবা ৱীবরনি। পদ্মা এৱার্দীশিংগা লোয়ননা উনবদা, ঐহাক্না য়াম্না খোইদাজবা করিগুম্বা খরা মহাক্না ঐঙোন্দা খুদোল তৌবিরকখি”। "পশ্চিমবঙ্গের নদীয়ার বীরেন কুমার বসাক বিশিষ্ট তন্তুবায়। তাঁর শাড়িতে তিনি ভারতীয় সংস্কৃতির নানা দিক ও ইতিহাসের নানা অধ্যায় ফুটিয়ে তোলেন। পদ্ম সম্মানে ভূষিতদের সঙ্গে আলাপচারিতার সময় তাঁর থেকে পাওয়া উপহারে আমি আপ্লুত ।"
পি.এম.না ১৮৫৭কী থৌদোকশিংদা শরুক য়াখিবা মীওই পুম্নমকপু মখোয়গী শীংথানীংঙাই ওইরবা থৌনা-লিংজেল অদুগীদমক ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা ১৮৫৭কী থৌদোকশিংদা শরুক য়াখিবা মীওই পুম্নমকপু মখোয়গী শীংথানীংঙাই ওইরবা থৌনা-লিংজেল অদুগীদমক ইকাই খুম্নবা উৎখ্রে। ত্বিত অমদা প্রধান মন্ত্রীনা হায়খি; “১৮৫৭কী নুমিৎ অসিদা পুৱারী ওইরবা অহানবা নীংতম লান হৌখি, মসিনা ঐখোয়গী ইরৈবাকচাশিংদা লৈবাকনীংবগী ইথিল পোকহনখি অমসুং লোইলম লৈঙাক্কী মপাঙ্গল শোন্থহনবদা শরুক তমখি। ঐহাক্না ১৮৫৭কী থৌদোকশিংদা শরুক য়াখিবা মীওই পুম্নমকপু মখোয়গী শীংথানীংঙাই ওইরবা থৌনা-লিংজেল অদুগীদমক ইকাই খুম্নবা উৎচরি।”
প্রধান মন্ত্রী হয়েং উত্তর প্রদেশ চৎকনি, বরানসীদা ৬শুবা ইন্তরনেস্নেল রাইস রিসর্স ইন্সতিত্যুৎ জাতিদা খুৎশিন্নরগনি, প্রধান মন্ত্রীনা প্রভাসি ভার্তিয়া দিবসকীদমক শেমগৎ শাগৎলিবা অদু য়েংশিনগনি, প্রধান মন্ত্রীনা শাহদেয়োদা পোস্তেজ স্তাম্প মায়খুম হাংদোক্কনি অমসুং ঘাজীপুরদা মীয়ামগী মীফমদা ৱা ঙাংগনি

প্রধান মন্ত্রী শ্রী নরেন্দ্র মোদী দিসেম্বর ২৯, ২০১৮দা উত্তর প্রদেশকী বরানসী অমসুং ঘাজীপুরদা চৎকনি। খোংচৎ অদুগী মনুংদা মহাক্না বরানসীদা ৬শুবা ইন্তরনেস্নেল রাইস রিসর্স ইন্সতিত্যুৎ সাউথ এসিয়া রিজনেল সেন্তর (আই.এস.এ.আর.সি.) জাতিদা খুৎশিন্নরগনি অমসুং বরানসীদা দীনদয়াল হস্তকালা সনকুলদা পাংথোক্কদবা ৱান দিস্ত্রিক্ত, ৱান প্রদক্ত রিজনেল সম্মিৎতা শরুক য়াগনি। মহারাজা সুহেলদিয়োবু নিংশিংলদুনা পুথোকপা পোস্তেল স্তাম্প অমা প্রধান মন্ত্রীনা ঘাজীপুরদা রিলিজ তৌগনি মফম অদুদা মহাক্না মীয়ামগী মীফম অমা পাংথোক্কনি। বরানসীদা নেস্নেল সীদ রিসর্স এন্দ ত্রেনিং সেন্তর (এন.এস.আর.তি.সি.)গী কেম্পসতা প্রধান মন্ত্রীনা ইন্তরনেস্নেল রাইস রিসর্স ইন্সতিত্যুৎ (অই.আর.আর.আই.), সাউথ এসিয়া রিজনেল সেন্তর (আই.এস.এ.আর.সি.) জাতিদা খুৎশিন্নরগনি। মসিনা খা এসিয়া অমসুং সার্ক লমদমদা রাইস রিসর্স অমসুং ত্রেনিংগীদমক হব অমা ফংহল্লগনি। নোংপোক ভারত্তা অহানবা ইন্তরনেস্নেল সেন্তর অসিনা লমদম অসোমদা ফৌ মরাং কাইনা পুথোকপদা অচৌবা থৌদাং অমা লৌরগনি। ভারতনা ১৯৬০দগী আই.আর.আর.আই. গা লোয়ননা চৎমিন্নরি, অমদি প্রধান মন্ত্রী নরেন্দ্র মোদী অসি ২০১৭কী নবেম্বর থাদা ফিলিপিনগী মনিলাদা লৈবা আই.আর.আর.আই. মকোক লোইশংদা চৎপা ভারতকী অহানবা প্রধান মন্ত্রীনি, মফম অদুদা মহাক্না রাইস সেক্তরদা এগ্রীকলচরেল ইনোবেসন্স অমসুং রিসর্স এদভান্সশিং খন্ন নৈনখি। শ্রী মোদীনা বরানসীদা দীনদয়াল হস্তকালা সনকুল (ত্রেদ ফেসিলিতেসন সেন্তর এন্দ ক্রাফ ম্যুজিয়ম)দা পাংথোক্কদবা ৱান দিস্ত্রিক্ত, ৱান প্রদক্ত রিজনেল সম্মিৎতা শরুক য়াগনি। ‘ৱান দিস্ত্রিক্ত, ৱান প্রদক্ত’ স্কিম অসিনা লমদম অদুগী প্রজাশিংগী স্কিল অমসুং রাজ্য অসিদা লৈরিবা অপিকপা সহরশিং অমসুং জিলা মচাশিংদগী লমদম অদুগী ত্রেদশিং, ক্রাফশিং অমসুং পোত্থোকশিং হেঙ্গৎহন্নবা পান্দম থম্লি। মসিগী মনুং চল্লিবশিংদি খুৎশা হৈবগী পোত্থোক, ফুদ প্রোসোসিং, ইঞ্জিনীয়ারিংগী ওইবা পোৎলমশিং, কার্পেৎশিং, রেদীমেদ ফীরোলশিং, শউনগী পোত্থোকশিং অসিনচিংবনি, মদুনা ফোরোন একচেঞ্জ ফংবতা নত্তনা প্রজাদা থবকশু ফংহল্লি।
প্রধান মন্ত্রীনা মিজোরমগী স্তেতহুদ দেগা মরী লৈননা রাজ্যসিগী মীয়ামদা য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা মিজোরমগী মীয়ামদা মখোয়গী স্তেতহুদ দেগী য়াইফ পাউজেল পীখ্রে। প্রধান মন্ত্রীনা মহাক্কী ত্বীত অমদা অসুম্না হায়খিঃ “মিজোরমগী মীয়ামদা মখোয়গী স্তেতহুদ দে অসিদা ঐহাক্না নোলুকচরি। ভারতনা মতিক লৈবা মিজোগী নাৎ অমসুং লৈবাক চাউখৎপদা মিজোরম্না শরুক তম্লিবা অসিদা চাউথোকচৈ। ঐহাক্না মিজোরমগী মীয়ামগী হকশেল অমসুং য়াইফ য়ুম্বালগীদমক্তা খুরুমজরি”।
মন্ত্রীমন্দলনা স্পিসিয়েল ইকোনোমিক জোন্স (এমেন্দমেন্ত) বিল, ২০১৯দা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা স্পিসিয়েল ইকোনোমিক জোন্স (এমেন্দমেন্ত) বিল, ২০১৯ হায়না মমিং থোনবা বিল অমা পুথোকপদা অয়াবা পীখ্রে। বিল অসিনা স্পিসিয়েল ইকোনোমিক জোন্স (এমেন্দমেন্ত) ওর্দিনান্স ২০১৯ (২০১৯গী ১২)গী মহুৎ শিল্লগনি। বিল অসি লাক্কদৌরিবা লোক সভাগী মীফমদা পুথোক্কনি। স্পিসিয়েল ইকোনোমিক জোন্স এক্ত, ২০০৫গী সেক্সন ২গী সব সেক্সন (v)গী এমেন্দমেন্তকী মতুংদা কেন্দ্র সরকারনা শকখঙলবা ত্রস্ত অমা নত্ত্রগা এন্তাইতী অমা হেক্তনা স্পিসিয়েল ইকোনোমিক জোন্সতা য়ুনিৎ অমা শেমগৎনবা অয়াবা ফংবা ঙমহল্লগনি।
য়াওশঙ কুহ্মৈ লাকপদা পি.এম.না মীয়ামদা য়াইফ-পাওজেল পীখ্রে

প্রধান মন্ত্রী শ্রী নরেন্দ্র মোদীনা য়াওশঙ কুহ্মৈ লাকপদা মীয়ামদা য়াইফ-পাওজেল পীখ্রে। ত্বীত অমদা প্রধান মন্ত্রীনা হায় “মীয়াম পুম্নমকপু য়াওশঙ কুহ্মৈনা লাকপদা য়াইফ-পাওজেল পীজরি। মসিগী নুংঙাইরবা হরাও কুহ্মৈ অসিনা মীপুম খুদিংমক্কী পুন্সিদা অনৌবা থৌনা অমসুং পাঙ্গল হাপ্পা ওইরসু”।
প্রধান মন্ত্রীনা মোহিৎ গ্রেৱালবু সি.দব্ল্যু.জি. ২০২২দা কে.জি. ১২৫ কাংলুপকী রেস্তলিংদা শেঞ্জেংগী তক্মান লৌরকপগীদমক থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা মোহিৎ গ্রেৱালবু সি.দব্ল্যু.জি. ২০২২দা কে.জি. ১২৫ কাংলুপকী রেস্তলিংদা শেঞ্জেংগী তক্মান লৌরকপগীদমক থাগৎপা ফোঙদোকখ্রে। প্রধান মন্ত্রীনা অশুম্না ত্বীৎ তৌখি; "ঐখোয়গী রেস্তলরশিংনা নীংথিরবা মওংশিং উৎলি। মেদল তেল্লীদা মশীং হাপচিল্লক্লিবা অসি মোহিৎ গ্রেৱালনি। মহাক্কী অচেৎপা ফিরেপ অসি মহাক্না শেঞ্জেংগী তক্মান অমা লৌরকপগা লোইননা ময়েক শেংনা উৎলে। মহাক্কী মফমদা থাগৎপা ফোংদোকচরি। তুংদা লাক্কবশিংদা হেন্না মায় পাকপা ঙম্বা ওইরসনু হায়না আসা তৌজরি।
স্ত্রাতেজিক পার্তনরশিপ কাউন্সিল লিংখৎনবা ভারত অমসুং সাউদী অরাবিয়াগী মরক্তা য়ানচে খুৎয়েক পীনখ্রবা মতুংদা মন্ত্রীমন্দলনা অয়াবা পীরে

স্ত্রাতেজিক পার্তনরশিপ কাউন্সিল লিংখৎনবা ভারত অমসুং সাউদী অরাবিয়াগী মরক্তা ২০১৯গী ওক্তোবর ২৯দা প্রধান মন্ত্রীনা খুৎয়েক পীখিবা য়ানচে অদু প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে। য়ানচে অসিনা লৈবাক অনিগী অৱাংবা থাক্কী লুচিংবশিং চাং নাইনা উনবা অমসুং স্ত্রাতেজিক পার্তনরশিপকী মখাদা পায়খৎলিবা থবকশিংগী খোংজেল য়েংশিনবা ঙমহনগনি। মসিনা মতেং পাংননবগী অনৌবা হিরমশিং মশক খঙদোকপা অমসুং মদু ফংনবা পান্দমশিং থম্বা ঙমগনি। কান্নবশিং: য়ানচে অসিগী পান্দমদি নুপা-নুপী, অনেম-অৱাং নৎত্রগা ইনকমগী খেন্নবা লৈতনা সাউদী অরাবিয়াগা ললোন-ইতিক্কী মরী লৈনদুনা মীয়ামগী শেন-থুমগী ফিবম ফগৎহনবনি। সাউদী অরাবিয়াগা লৈনরিবা য়ানচে অসিনা দিফেন্স, সেক্যুরিতী, তেরোরিজম লাকশিনবা, ইনর্জী সেক্যুরিতী অমসুং রেন্যুএবল ইনর্জীগী লমদা মতেং পাংনবগী অনৌবা খুদোংচাবা কয়া পীরগনি।
১৩শুবা ব্রিক্স সম্মিত

ইং কুমজা ২০২১দা ভারতনা ব্রিক্সকী চিয়রশিপ পাইরিবা অসিগী শরুক অমা ওইনা, প্রধান মন্ত্রী শ্রী নরেন্দ্র মোদীনা ভর্চ্যুএল ফোর্মেত্তা সেপ্তেম্বর ৯, ২০২১দা ১৩শুবা ব্রিক্স সম্মিত্তা ময়াই তাংবল লৌগনি। মীফম অসিদা ব্রাজিলগী প্রসিদেন্ত ঐচ.ই. মিস্তর জায়র বোলসোনারো; রাসিয়াগী প্রসিদেন্ত, ঐচ.ই. ভ্লাদিমির পুতিন; চিনাগী প্রসিদেন্ত ঐচ.ই. মিস্তর শী জিনপিং অমসুং খা অফ্রিকাগী প্রসিদেন্ত, ঐচ.ই. মিস্তর সাইরিল রামাফোসানা শরুক য়াগনি। ভারতকী নেস্নেল সেক্যুরিতীগী এদভাইজর, শ্রী অজিত দোভল, ন্যু দিবেলপমেন্ত বেঙ্ককী প্রসিদেন্ত, মিস্তর মার্কোস ত্রোইজো, ব্রিক্স বিজিনেস কাউন্সিলগী প্রো তেম্পোর চিয়র, শ্রী ওনকর কনৱার অমসুং ব্রিক্স ৱরুমেন্স বিজিনেস এলাইন্সকী প্রো তেম্পোর চিয়র, দা. সঙ্গিতা রেদ্দী, হায়রিবশিং অসিনা মখোয় মশাগী ত্রেকশিংগী মখাদা চহি অসিদা ফংবা ঙমখিবা আউতকমশিংগী রেপোর্তশিং অদু সম্মিত অসি পাঙথোক্লিঙৈদা লুচিংবশিংদা উৎকনি। সম্মিত অসিগী থিম “ব্রিক্স@১৫: ইন্ত্রা-ব্রিক্স কোওপরেসন ফোর কনতিন্যুতী, কনসোলিদেসন এন্স কনসেন্সস”না ওইরি। ভারতনা মাগী চিয়রশিপকীদমক মরু ওইবা মীৎয়েং চংলিবা হীরম মরি থমখি। মখোয়শিং অদুদি মল্তিলেতরেল সিস্তেমদা রিফোর্ম পুরকপা, কাউন্তর তেরোরিজম, এস.দি.জি.শিং ফংনবা দিজিতেল অমসুং তেক্নোলোজিগী ওইবা তুলশিং শীজিন্নবা অমসুং পিপল তু পিপল একচেঞ্জ তৌবা হেনগৎহনবা অসিনি। হীরমশিং অসিগী মথক্তা লুচিংবশিংনা কোবিদ-১৯ লাইচৎনা পীখিবা শাফুগী মতাংদা অমসুং হৌজিক লৈরিবা গ্লোবেল অমসুং রিজনেলগী সমস্যাশিংগী মতাংদা ৱাখল্লোনশিংসু ফোঙদোক্নগনি। মসি প্রধান মন্ত্রীনা অনিরক শুবা ওইনা ব্রিক্স সম্মিত্তা ময়াই তাংবল লৌবনি। মমাংদা ইং কুমজা ২০১৬দা গোৱা সম্মিত্তা মহাক্না ময়াই তাংবল লৌখি। চহি অসিগী ব্রিক্সকী ভারতকী চিয়রশিপ অসি সম্মিত অসিগী থিমনা তাক্লিবা অসিগী মতুং ইন্না ব্রিক্সকী তরা-মঙা শুবা কুমওনগা পুন্না তামিন্নরি।
প্রধান মন্ত্রী শ্রী নরেন্দ্র মোদী অমসুং ফিনলেন্দগী প্রধান মন্ত্রী ঐচ.ই. মিস্ত্রেস সন্না মারিনগী মরক্তা ভর্চ্যুএল সম্মিৎ

প্রধান মন্ত্রী শ্রী নরেন্দ্র মোদী অমসুং ফিনলেন্দগী প্রধান মন্ত্রী ঐচ.ই. মিস্ত্রেস সন্না মারিনগী মরক্তা লাক্লিবা ২০২১গী মার্চকী ১৬তা ভর্চ্যুএল সম্মিৎ পাংথোক্কদৌরি। ইন্দিয়া অমসুং ফিনলেন্দনা মালেমগী ওইবা মওংদা দেমোক্রেসি, নিং-তম্বা অমসুং চৎন-পথাপশিং অসিদা য়াম্না নুঙাইবা অমসুং মরুপ-মপাং ওইবা মরী লৈনরি। লৈবাক অনি অসিনা ললোন-ইতিক্কী ওইবা অমসুং শেন্থং, এজুকেসন, অনৌবা পুথোকপা, সাইন্স অমসুং তেক্নোলোজি লোয়ননা রির্সস অমসুং দিবলপমেন্ত অসিদা য়াম্না নক্নবা মরী লৈনরি। লৈবাক অনি অসিনা খুৎশম্নদুনা সমাজগী ওইবা থেংনরিবা অৱাবাশিং অসি থেংননবা আর্তিফিসিএল ইন্তিলিজেন্স শিজিন্নদুনা ক্বান্তম কম্প্যুতর অসি চাওখৎনবা হোৎনরি। চাওরাক্না ফন্নিশ কম্পনি ১০০ রোম ইন্দিয়াগী মফম কয়া অমদা মদুদি তেলেকোম, ইলেবেতর, মেচিন্নরী অমসুং রিনেৱেবল ইনর্জী য়াওনা ইনর্জী অসিদা নিংথিনা মথৌ তৌরি। ইন্দিয়াগী কম্পনি ৩০ রোমশু ফিনলেন্দা মরু ওইনা আই.তি., ওতো-কম্পোন্তশিং অমসুং হোস্তপিতালিতি সেক্তরদা নিংথিনা মথৌ তৌরি। সম্মিত অসিগী মনুংদা, লুচিংবা অনি অসিনা নাকন অনিগী ওইবা মরীগী হিরম পুম্বা য়াওশিনগনি অমসুং নাকন অনিগী কান্নবা মওংদা মফমশিং অমসুং মালেমগী ওইবা হিরমশিংগী মিয়েং পীনগনি। ভর্চ্যুএল সম্মিৎ অসিনা তুংগী ওইবা মখা তানা পাকথোক চাওথোকপগী ব্লুপ্রিন্ত ওইগনি অমসুং ইন্দিয়া-ফিনলেন্দ মরী অসি চাওথোকহল্লগনি।
প্রধান মন্ত্রী অমসুং মোরিসস্কী প্রধান মন্ত্রীগী মরক্তা তেলিফোন্দা ৱারী শানবা

ঙসি প্রধান মন্ত্রী নরেন্দ্র মোদীনা মোরিসস্কী প্রধান মন্ত্রী প্রবিন্দ জুগনৌথকা তেলিফোন্দা ৱারী শানখ্রে। নোংলৈ নুংশিৎ অম্ফান্না ভারত্তা অমাং-অতা থোকহনখিবা অদুদা প্রধান মন্ত্রী জুগনৌথনা মহাক্কী অৱাবা ফোংদোকখি। ‘ওপরেসন সাগর’গী শরুক অমা ওইনাকোবিদ-১৯ লাইচৎ থেংননবা মোরিসসকী হেল্থ ওথোরিতিশিংদা মতেং পাংনবা মীওই ১৪গী মেদিকেল কাংবু অমা অমসুং হিদাক-লাংথকশিং পুবা ভারত নেভিগী জহাজ ‘কেসারি’ থারকপগীদমক মহাক্না প্রধান মন্ত্রী থাগৎখি। ভারত অমসুং মোরিসস অনিগী মরক্তা লৈনরিবা মীয়ামগী অখন্নবা মরী অদু প্রধান মন্ত্রীনা অমুক হন্না নিংশিংখি অমসুং হৌজিক অৱাবা তারবা মতম অসিদা লৈবাক অসিগী মরুপশিং মতেং পাংবা অসি ভারতগী তৌফম থোকপা মথৌনি হায়খি। প্রধান মন্ত্রী জুগনৌথকী লুচিং মখাদা মোরিসসনা কোবিদ-১৯ মপুং ফানা থেংনদুনা চয়োল কয়া অনৌবা কেস অমতা লাকহন্দবা অসিগীদমক প্রধান মন্ত্রীনা থাগৎপা ফোংদোকখি। হকশেলগী অৱাবা তারকপা মতমদা, অতোপ্পা লৈবাকশিং মরুওইনা ইথৎ লৈবাকশিংদা মতেং পাংনবা মোরিসসনা লৈবাক অদুদা পায়খৎলিবা খ্বাইদগী ফবা লায়েং-কাংলোনশিং চেকশিন্না থমজিন্নবা মহাক্না পাউতাক পীখি। মোরিসসকী শেন-থুমগী লমদা মতেং পাংনবা অমসুং মাউরসিয়সকী নহারোলশিং অয়ুর্বেদিক মেদিসিন তম্বা য়াহনবা য়াওনা তোঙান-তোঙানবা হিরমশিংদা মতে পাংনবা হেনগৎহন্নবা লুচিংবা অনিনা ৱা তানখি। মোরিসসকী মীয়াম হকচাং ফনা অমসুং নুংঙাইনা লৈনবা অমসুং লৈবাক অনিগী মরক্ত লৈনরিবা অখন্নবা মরী অসি তুংকোইনা থম্নবা প্রধান মন্ত্রীনা মহাক্কী য়াইফ-পাউজেল পীখি।
ভারতকী প্রধান মন্ত্রীনা ৱঙ্গলাদেশতা চৎকদৌরি

প্রধান মন্ত্রী ঐচ.ই. শৈখ হাসিনানা বার্তোন তৌরকপদগী প্রধান মন্ত্রী শ্রী নরেন্দ্র মোদীনা ২০২১গী মার্চ ২৬ অমসুং ২৭ বঙ্গলাদেশতা চৎকদৌরি। খোঙচৎ অসি পুৱারী ওইবা নিংশিং থৌরম হায়বদি – শৈখ মুজিবুর রাহমনগী চহি ১০০শুবা মপোক কুম্মোন, মুজিব বোর্শো; ইন্দিয়া অমসুং বঙ্গলাদেশ অনিগী দিপ্লোমেতিক ওইবা লিংখৎখিবা চহি ৫০শুবা; অমসুং বঙ্গলাদেশকী নিংতম লানগী চহি ৫০শুবা অসিগী নিংশিং থৌরম্নি। প্রধান মন্ত্রীনা ২০১৫দা বঙ্গলাদেশতা অরোয়বা ওইনা চৎখি। মহাক্কী খোঙচৎ মনুংদা প্রধান মন্ত্রীনা মার্চকী ২৬তা বঙ্গলাদেশকী নেস্নেল দে প্রোগ্রামদা গ্যুস ওফ ওনর ওইনা শরুক য়াগনি। প্রধান মন্ত্রীগী থৌরমশিং, প্রধান মন্ত্রী শৈখ হাসিনাগা লোয়ননা নাকন অনিগী ওইবা ৱারী শান্নবগী মথক্তা বঙ্গলাদেশকী রাস্ত্রপতী ঐচ.ই. এম.দি. অব্দুল হামিদকা ৱারী শান্নবা য়াওগদৌরি। বঙ্গলাদেশকী ফোরেইন মিনিস্তর দাঃ অব্দুল মোমেনগশু প্রধান মন্ত্রীগা উন্নগনি। প্রধান মন্ত্রীনা বঙ্গলাদেশতা চৎপা অসিনা কোবিদকী লায়চৎ মতুং মীরমদা চৎপা অহানবা ওইগদৌরি। মসিনা ভারতনা বঙ্গলাদেশতা লুম্না লৌই হায়বা উৎলি।
মন্ত্রীমন্দলনা কলকত্তা হাই কোর্তকী জলপাইগুরী জুরিদিক্সন্দা – দার্জলিং, কালিমপোং, জলপাইগুরী অমসুং কুছ বিহার জিলা মরিদা সর্ক্যুইত বেঞ্চ লিংখৎপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা কলকত্তা হাই কোর্তকী জলপাইগুরীদা সর্ক্যুইত বেঞ্চ লিংখৎপদা অয়াবা পীখ্রে। মসিনা জিলা মরি দার্জলিং, কালিমপোং, জলপাইগুরী অমসুং কুছ বিহারদা জুরিদিক্সন লৈরগনি। ৱারেপ অসি ১৯৮৮দা কলকত্তা হাই কোর্ত ফুল কোর্ত মীতিংগী ৱারেপ, ১৬-৬-২০০৬তা লৌখিবা মন্ত্রীমন্দলগী ৱারেপ মদুনা জলপাইগুরীদা কলকত্তা হাই কোর্তকী সর্ক্যুইত বেঞ্চ লিংখৎপদা অয়াবা পীখিবা অমসুং মফম অদুদা ইনফ্রাস্ত্রকচর ফেসিলিতীশিংগা মরী লৈননা প্রোগ্রেস এসেস তৌনবা ৩০-০৮-২০১৮দা জলপাইগুরীদা সর্ক্যুইত বেঞ্চকী প্রপোজ তৌরিবা সাইত্তা কলকত্তা হাই কোর্তকী চিফ জস্তিজনা লুচিংদুনা জজশিংগী তিম অমা চৎলুবা অদুগী তুংদা লৌখিবনি।
প্রধান মন্ত্রীনা আজমগরদা পুর্বাঞ্চল এক্সপ্রেসৱেগীদমক উরেপ-উয়ুং তমখ্রে

প্রধান মন্ত্রী শ্রী নরেন্দ্র মোদীনা ঙসি উত্তর প্রদেশকী আজমগরদা পুর্বাঞ্চল এক্সপ্রেসৱেগীদমক উরেপ উয়ুং তমখ্রে। মীয়াম তিনখিবা মীফম অমদা ৱা ঙাংলদুনা থৌরম অসিনা রাজ্যগী চাউখৎ লম্বীদা অনৌবা পন্দুপ অমা ওইরে হায়না প্রধান মন্ত্রীনা হায়খি। রাজ্যদা মুখ্য মন্ত্রী য়োগী আদিত্যনাথনা লুচীংলিবা মতৌ অদুদা মহাক্না থাগৎপা ফোংদোকখি। রাজ্য সরকারনা খুন্নাইগী তোঙান তোঙানবা শরুকশিংগী য়াইফনবগীদমক রাজ্য সরকারনা থবক তৌরি হায়না মহাক্না ফোংদোকখি। প্রধান মন্ত্রীনা হায়খি মদুদি কিলোমীতর ৩৪০ শাংবা পুর্বাঞ্চল এক্সপ্রেসৱেনা নগরশিং অমসুং শহরশিংবু ত্রান্সফোর্ম তৌরগনি। মসিনা দিল্লী অমসুং ঘাজীপুরগী মরক্তা খোংজেল য়াংবা কনেক্তিবিতী ফংহল্লগনি হায়না মহাক্না মখা তাখি। এক্সপ্রেসৱে অসিগা লোয়ননা অনৌবা ইন্দস্ত্রী অমসুং ইন্সতিত্যুসনশিং দিবেলপ তৌবা য়াই হায়না মহাক্না হায়খি। এক্সপ্রেসৱে অসিনা লমদম অসোমদা লৈরিবা পুৱারীগী ওইবা মফমশিংদা তুরিজমসু হেঙ্গৎহল্লগনি হায়না মহাক্না ফোংদোকখি। ঙসিদি দিবেলপমেন্তকীদমক কনেক্তিবিতী অসি মথৌ তায় হায়না শ্রী নরেন্দ্র মোদীনা হায়খি। চহি মরি অসিদা উত্তর প্রদেশতা নেস্নেল হাইৱে নেতৱার্ক অসি শরুক অনি হেঙ্গৎলে হায়না মহাক্না ফোংদোকখি। মসিগা মরি লৈননা এয়ার কনেক্তিবিতী অমসুং ৱাতর কনেক্তিবিতীদা পায়খৎলিবা অনৌবা খোংথাংশিং অদুসু প্রধান মন্ত্রীনা ফোংদোকখি। প্রধান মন্ত্রীনা সবকা সাথ, সবকা বিকাসকী ওইবা মহাক্কী মীৎয়েং অদু অমুক হন্না ফোংদোকখি অমদি রিজন অসিদা চাং মান্ননা চাউখৎপা পুরক্নবা ৱাফম থমখি। দিজিতেল কনেক্তিবিতিগী মতাংদা হৌজিক ফাওবদা পঞ্চায়ৎ লাখ অমদা ওপ্তিকেল ফাইবর কনেক্তিবিতি ফংহল্লে হায়না মহাক্না ফোংদোকখি, অমদি কমন সর্বিস সেন্তর লাখ অহুম্না মীয়ামগী পুন্সি হেন্না লায়থোকহল্লে হায়না মহাক্না মখা তাখি। প্রধান মন্ত্রী আৱাস য়োজনা, প্রধান মন্ত্রী গ্রাম সরক য়োজনাগুম্বা অমসুং কেন্দ্র সরকারগী অতোপ্পা ৱেলফেয়ার স্কিমশিংগী মতাংদসু প্রধান মন্ত্রীনা ৱা ঙাংখি। মুস্লিম নুপীশিংবু ত্রিপল তলাকতগী ঙাকথোক্নবা আইন চৎহন্নবা হোৎনরিবা অদুগী অফ–ফত্তা প্রধান মন্ত্রীনা নৈনখি। মসিগী আইন অসি চৎনহন্নবা অচেৎপা ৱারেপ লৌনবা মহাক্না ৱাফম থমখি। রিজন অসিগী ফিশাবিশিংগীদমক কেন্দ্র সরকারনা অনৌবা খোংথাংশিংসু লৌখৎলি হায়না প্রধান মন্ত্রীনা ফোংদোকখি। মসিগা মরি লৈননা মহাক্না মোর্দন মেচ্ছিনশিং, অনেম্বা শেন্দোয়দা লোনশিং অমসুং বারানসিদা ত্রেদ ফেসিলিতেসন সেন্তর পনখি। রাজ্য সরকারনা লৌখৎলিবা অনৌবা খোংথাংশিং অদুসু মহাক্না পনখি।